Un marș unionist va avea loc miercuri, 27 martie, la București, cu prilejul împlinirii a 106 ani de la unirea Basarabiei cu România.
Potrivit organizatorilor, manifestația stradală va începe miercuri, la ora 18.00. Manifestanții vor porni în marș din fața Muzeului Antipa (Piața Victoriei), pe bulevardul Kiseleff din București.
De asemenea, participanții la marș vor lăsa la Ambasada Rusiei la București o scrisoare deschisă privind retragerea armatei ruse de pe teritoriul Republicii Moldova.
Evenimentul este organizat de Filiala AUR București, în frunte cu Mihai Enache, președinte, candidat AUR la Primăria Capitalei.